《孟阳长蘅游西山又到虞山遥有此寄》
明代·娄坚

春游处处屐堪携，看遍青山暮霭低。
高兴又闻寻覆釜，伤心应不到藤溪。
梅花绽尽香犹远，柳叶开迟色未齐。
我怯轻寒身懒动，时传客至问幽栖。

作者简介：苏州府嘉定人，字子柔。经明行修，学者推为大师。隆庆、万历间贡于国学。不仕。工书法，诗清新。晚年学佛，长斋持戒。有《吴歈小草》。与唐时升、程嘉燧、李流芳三人合称嘉定四先生，诗集合刻本有《嘉定四先生集》。有《学古绪言》。